**LUGUPEETUD OSALEJA JA LAPSEVANEM!**

8. – 10. august 2025 toimub Valga vallas, Metsniku harjutusväljal, Noorte Kotkaste Valgamaa maleva ja Kodutütarde Valgamaa ringkonna „Looduskool 2025“ 7–18aastastele noortele. Kogunemine 8. augustil Metsniku harjutusväljal kell 16:00 ning lõpetamine 10. augustil orienteeruvalt kell 11:00. **Lapsevanem peab ise noore kohale tooma ja pärast järgi tulema.**

Noore kohustuslik varustus:

* Magamiskott, magamisalus
* Telk, soovitavalt kile telgile koos kinnitamisvahenditega, et tagada telgi suurem veekindlus
* Riietus sooja-, kuuma-, külma-  ja vihmakindel, vahetusjalatsid (sportlikud)
* Taskulamp või pealamp
* Joogipudel
* Ujumisriided (ujumisvõimalus olemas, olenevalt ilmast)
* Isiklikud hügieenitarbed, käterätikud
* Sääsetõrjevahendid (soovitav)
* Päikesekaitsekreem (soovitav)
* **Kes veel ei ole organisatsiooni liige, peab kaasa võtma NK või KT sooviavalduse koos õpilaspiletipildiga**

Kui varustus on puudulik, siis saadetakse laps koju tagasi. Lapse haigestumise või looduskooli mitte tulemise korral, kui ta on juba osalejate nimekirja lisatud, tuleb sellest koheselt korraldajaid informeerida. Kui osaleja tuleb Looduskooli ilma eelnevalt korraldajale lapsevanema nõusolekulehte saatmata, saadetakse ta koheselt koju.

Ärge võtke kaasa väärtesemeid (ehted, elektroonika jms), mis võivad kahjustada saada või ära kaduda. Looduskooli korraldajad ei vastuta tehnikaseadmete purunemise või kadumise eest. Akude laadimise võimalus looduskoolis puudub.

Ürituse ajal kehtib läbiviijate poolt paika pandud ohutuseeskiri, mida tutvustatakse kõigile osalejatele ning millest kõik peavad kinni pidama. Reeglitest (suitsetamine, alkoholi kaasa toomine või tarbimine jms) üleastumise korral saadetakse korrarikkuja koheselt koju. Eelnevalt mainitud ebameeldiva vahejuhtumi korral on lapsevanem kohustatud oma lapsele ise järgi tulema.

Toitlustamine toimub kolm korda päevas sooja toiduga, lisaks õhtuoode. Looduskoolis on olemas inimene, kelle poole saab pöörduda esmaabi saamiseks ning kes vajadusel suunab haige noore traumapunkti või koju ja teavitab sellest lapsevanemaid.

Kogu looduskooli jooksul saab helistada allpool toodud mobiilnumbril. Kui Teil on soov last looduskooli ajal külastada, siis palun teavitage sellest korraldajat.

**Palun toimetada oma osalemise tõendamiseks kooskõlastusleht kas oma rühmajuhi või noorteinstruktori kätte hiljemalt 8. juuliks 2025 või saata digiallkirjastatud kujul kontaktmeilile. Osalejate arv on piiratud.**

Lisainformatsioon: Jaanika Vahtra tel. 517 5765 (jaanika.vahtra@kaitseliit.ee)

**LAPSEVANEMA NÕUSOLEKU/KOOSKÕLASTUSLEHT**

Olen nõus, et minu laps …………...…………..……………………………………………………..

 (ees- ja perekonnanimi, TRÜKITÄHTEDEGA)

võtab osa Noorte Kotkaste Valgamaa maleva ja Kodutütarde Valgamaa ringkonna „Looduskoolist“, mis toimub 08. – 10. august 2025, Valga vallas, Metsniku harjutusväljal.

Olen teadlik lapse tervisliku seisundi teavitamise kohustusest ja vastutan tema tervisliku seisundi ja korraliku käitumise eest. Olen rääkinud lapsele võimalikest ettetulevatest ohtudest ning lapse kohustusest täita üldteada ohutusnõudeid ja täiskasvanud juhendaja instruktsioone.

Nõustun korraldajate poolt väljaõppe käigus tehtavate piltide ning videomaterjali avaldamisega organisatsiooni kodulehel ja kommunikatsioonivahendites ja kolmandate isikute teabevahendites

Lapse isikukood:…………………………………………..…Telefoni nr: …………………………...

Ema, isa või eestkostja: .............................................................................................................

Telefoninumber ja meiliaadress:………………………………………………………………………

Informatsioon lapse tervisliku seisundi kohta (allergia, kroonilised haigused, ravimid):

…………………………………………………………………………………………………………………………………………………………………………………………………………………………

Muud märkused (pildistamine, ujumine, tegevusprogramm, toit): …………………………………………………………………………………………………………………………………………………………………………………………………………………………

Olen tutvunud Looduskool 2025 lapsevanema teatisega ning luban oma lapsel osaleda. Olen teadlik järgi tulemise kohustusest juhul, kui laps rikub üritusel korda ja ei allu kodutütarde ega noorkotkaste seadustele. Luban vastutaval juhil paluda arstiabi, toimetada vajadusel haiglasse minu last või hoolealust. Olen nõus maksma tasusid, mis ei ole kaetud haigekassa või reisikindlustuse poolt.

Lapsevanema allkiri: //Allkirjastatud digitaalselt//

**Palun toimetada oma osalemise tõendamiseks kooskõlastusleht kas oma rühmajuhi või noorteinstruktori kätte hiljemalt 8. juuliks 2025 või saata digiallkirjastatud kujul kontaktmeilile. Osalejate arv on piiratud.**

Lisainformatsioon: Jaanika Vahtra tel. 517 5765 (jaanika.vahtra@kaitseliit.ee)